बनियापुर के दारोगा निलंबित आ फरार
September 5, 2013
पिछला दिने बनियापुर थाना के पीएसआई अजय कुमार के पिस्टौल से चलल गोली थाना के सब इंसपेक्टर एके बैठा के लागल रहे जवना से उनकर मौत इलाज का दौरान पीएमसीएच में हो गइल. एह मामिला के जाँच में पुलिस अधीक्षक सारण सरसरी तौर पर अजय कुमार के दोषी पवले आ उनुका के निलंबित कर दिहले. अजय कुमार फरार बतावल जात बाड़े. अजय कुमार कैमूर जिला के दिनारा के रहे वाला हउवे. घटना का बाद घवाहिल सबइसपेक्टर के छपरा सदर अस्पताल चहुँपा के अजय कुमार फरार हो गइलें.
एगो दोसरा घटना में बनियापुर के मझौली गाँव में पोखरा का लगे से पैंतीस साल के एगो नवही संजय कुमार के लाश मिलल. मौत संदिग्ध लागत बा. लाश पोस्टमार्टम खातिर भेज दिहल गइल बा. सोमार का साँझ संजय के झगड़ा गाँव के ललन राय आ बबन राय से भइल रहुवे. लाश के नाक आ कान कवनो तेज हथियार से कटाइल लागत बा.
bho_Deva ltz_Latn bho_Deva bho_Deva